پیٹروناس ٹوئن ٹاورز

پیٹروناس ٹوئن ٹاور ملائیشیا کے دار الحکومت کوالالمپور میں قائم ایک فلک بوس عمارت ہے جو دنیا کی بلند ترین عمارت کا اعزاز بھی حاصل کرچکی ہے تاہم تائی پے، تائیوان کی تائی پے 101 نے اس سے یہ اعزاز چھین لیا۔ اس کے بعد 2010ء میں برج خلیفہ(عمارت جو دبئ میں واقع ہے)نے 167 منزل هونے کے ناطے دنیا کی سب سے زیادہ بلند عمارت هونے اعزاز تائپی 101 سے بھی چھین لیا۔اس وقت دنیا سب سے بلند عمارت برج خلیفہ ہی ہے۔
اس کے باوجود پیٹروناس ٹوئن ٹاور دنیا کے سب سے بلند ٹاوروں میں میں شمار کیے جاتے هیں۔

ٹوئن ٹاورز کے ماہر تعمیرات کیسر پیلی ہیں جبکہ یہ 1998ء میں مکمل ہوئی۔ 88 منزلہ عمارت اسٹیل اور شیشے سے تعمیر کی گئی ہے اور اسے اسلامی فن تعمیر کا جدید نمونہ بنایا گیا ہے۔

عمارت کی کل بلندی 452 میٹر ہے۔ ٹوئن ٹاورز کی خاص بات دونوں عمارتوں کے درمیان میں رابطے کے لیے قائم پل ہے۔ یہ پل 170 میٹر کی بلندی اور 42 ویں منزل پر قائم کیا گیا ہے اور 58 میٹر طویل ہے۔ یہ پل عوام کے لیے کھلا ہوا ہے تاہم ایک دن میں پہلے آئیے پہلے پائیے کی بنیاد پر 1400 سے زیادہ پاس جاری نہیں کیے جاتے جو بالعموم دوپہر سے قبل ہی ختم ہوجاتے ہیں۔ یہ تمام پاس بالکل مفت ہیں۔ پل پیر کے روز بند رہتا ہے۔

پہلا ٹاور مکمل طور پر ملائیشیا کے ادارے پیٹروناس کمپنی کی ملکیت ہے جبکہ دوسرے میں الجزیرہ انٹرنیشنل، بلوم برگ، بوئنگ، آئی بی ایم، مائیکرو سوفٹ اور دیگر اہم قومی و بین الاقوامی اداروں کے دفاتر قائم ہیں۔

نگار خانہ

مزید دیکھیے 
 تائی پے 101
 برج دبئی
 بلند ترین عمارات

بیرونی روابط 
 آفیشل ویب سائٹ
 تصاویر اور وڈیوز
 گوگل پر عمارت کی سیٹلائٹ تصویر

1998ء میں پایہ تکمیل دفتری عمارات
بلند عمارات
پیٹروناس
دنیا کی سابقہ بلند ترین عمارتیں
عظیم منصوبہ جات
کوالا لمپور میں دفتری عمارات
کوالا لمپور میں سیاحتی مقامات
کوالا لمپور میں فلک بوس دفتری عمارات
ملائشیا میں 1998ء کی تاسیسات
ملائشیا میں فلک بوس عمارات
کوالا لمپور میں فلک بوس دفتری عمارات
کامنز زمرہ جس کا ربط ویکی ڈیٹا پر ہے
جڑواں ٹاور